Bilbobus

Bilbobus Bilbo udalerri barneko autobus zerbitzua da. Autobuses Urbanos de Bilbao S.A.U. (BioBide) enpresa pribatuak kudeatzen du zerbitzua 2012tik. Sareak 45 linea ditu: hogeitazazpi linea orokor, zortzi auzolinea (A letraz identifikatuta), zortzi gautxori (G letraz identifikatuta) eta bi linea berezi (E letraz identifikatuta).

Autobusak erraz identifika daitezke, guztiz gorriak izateagatik eta Bilbobus izena, kolore zuri handiz, idatzita edukitzeagatik. Bilboko Udalaren logotipoa, B letra, ateen gainean ere du.

Bilbobusen sarea Bilbon dauden gainontzeko garraio publikoekin lotuta dago, hots, Metro, Euskotren, tranbia, Renfe Aldiriak, Renfe Feve, Bizkaibus eta baita Renferen distantzia luze eta Termibus Bilboko autobusen geltokiarekin ere. Nahiz eta hiri-barruko zerbitzua izan, hiru linea udalerritik kanpo geldialdia egiten dute, hots, 50. linea Arrigorriaga udalerriko Ollargan auzoan, 88. linea Barakaldo udalerriko Errekaortu-Kareaga barrutiko Zubileta kalean, eta A7 linea Erandio udalerriko Enekuri auzoan.

Zerbitzua 1988an sortu zuen Bilboko Udalak, Bilboko hiri-barruko autobus zezrbitzuen bateratzea eginez. Ordura arte, TCSA enpresak kolore gorriko autobusak eta mikrobus urdinak, azulito ezizenez ezagunak, ustiatzen zituen.

Bidaiei dagokionez, 2018an 25.055.023 bidaiari garraiatu zituen. 1995. urtean Metroa ezarri ostean bidaiari beherakada handia izan zen Bilbobusen sarean. Dena dela, egindako berrikuntza eta ezarritako informazio pantaila berriek asko handitu dute berriz ere autobusa erabiltzen duten bidaiarien kopurua.

Egoitza nagusia 
Bilbobus zerbitzuaren kontzesioa duen BioBide enpresaren egoitza eta bezeroenganako arreta bulegoa Abando auzoan dago, Poza Lizentziatuaren kaleko 6. zenbakian dago.

Historia 

Izen ezberdinekin, Transportes Colectivos S.A. (TCSA) enpresak ehun eta hogeitamar urtez Bilboko hiri-barruko garraio publikoen zerbitzuak eskaini zituen, bai autobus zein mikrobus -azulito-, trolebus eta tranbia bidez ere. Lehenik ere, Transportes Urbanos del Gran Bilbao S.A. (TUGBSA) izeneko enpresarekin TCSAk ustiatu zituen Bilboko autobus zerbitzu ezberdinak. Espainiar estatuan lehenbiziko tranbia elektrikoak (1896an Bilbo - Santurtzi linea), trolebusak (1940) eta mikrobusak (1960) jarri zituen martxan. Tranbia zerbitzuak ustiatzeko behin-betiko kontzesioa zuen arren, 2002an Bilboko tranbia berria martxan jarri zenean Eusko Trenbideak enpresak sortutako EuskoTran (gaur egun Euskotren Tranbia) marka komertzialak ustiatzen du zerbitzua.

1988an Bilboko Udalak Bilbobus zerbitzua jarri zuen martxan, marka bakar batean Bilboko hiri-barruko garraio zerbitzuak bateratuz, hala nola Transportes Colectivos S.A. (TCSA) enpresaren autobus gorriak, zein mikrobusak, azulito ezizenez ezagunak. Zerbitzua TCSA enpresak ustiatzen jarraitu zuen, baina marka berri honen behean. Autobusak zuriak ziren, marra gorridunak eta letra urdinez BILBOBUS legenda idatzita.

1995ean Bilboko metroa martxan jarri arte, TCSA Bilboko hiri-barruko garraio publikoaren esklusibotasuna izan zuen.

2008ko abuztuaren 1ean, Bilboko Udalak deitutako lehiaketaren ondoren, Veolia frantziar enpresak ustiatzen hasi zuen Bilbobus zerbitzua, TCSAk ordura arte ustiatu zuen zerbitzua ordeztuz. Veoliaren eskaintza merkeena izateagatik lortu zuen ustiapena, eta TCSAk kontzesioa bertan behera uztea eskatu zuen, arrakastarik gabe.

2012ko maiatzean Veoliak zerbitzuaren kontzesioa BioBide enpresari eman zion, Alsa eta Pesa enpresek sortutakoa eta gaur egun Bilbobus zerbitzua ustiatzen duena. Veoliak galera ekonomikoak jarri zituen aitzaki.

2013ko urrian egindako lehiaketa publiko baten ondoren Bilbobusen lehen aldiz autobusetan publizitatea jartzeko baimena eman zen. Comunitac euskal enpresari esleitu zitzaion publizitatea ustiatzeko zerbitzua, lau urtez eta urtean 470.000€ ordaintzearen truke.

2018ko uztailaren 1ean bitarteko geralekuen zerbitzua hasi zen. 22:30etatik 06:30etara bitartean funtzionatzen duen zerbitzu honen bidez, bidaiariak gidariari jakinarazi diezaioke non jaitsi nahi duen, nahiz eta autobus geraleku batetik kanpo egon. Behin autobusa aukeratutako lekuan geldituta, bidaiaria autobusaren aurreko atetik jaitsiko da eta ez da baimenduko beste pertsonen igoera edo jaitsierarik.

Funtzionamendua eta zerbitzuak

Guneak 
Bilbobusek gune bakarra osatzen du, geltoki guztiak bere gain hartzen dituena.

Barik txartela 

Barik txartela Bizkaiko Garraio Partzuergoak jaulkitako kontakturik gabeko txartel bakarra da, eta txartelari esker abonu-titulu bereziak erabil daitezke, hobaridun prezioekin bidaiatu ahal izateko. Txartelak 3€ko kostua dauka, eta hiru motatakoa izan daiteke:

 barik anonimoa (zuria): Creditrans titulua erabili ahal izateko. Txartel anonimoak pertsonalizatzeko aukera ematen du, hala Barik Kide txartela bihurtzen da.
 barik pertsonalizatua kide (zuria): Creditrans, Hirukotrans, Gazte Bio (GZBIO) edota Bilbotrans tituluak erabili ahal izateko.
 barik pertsonalizatua giza (gorria): Gizatrans titulua eta aurreko titulu guztiak erabili ahal izateko.

Barik txartel pertsonalizatuak Bizkaiko Garraio Partzuergoaren Bezeroen Arretarako Bulego integraletan eska daitezke, hurrengo tokietan kokatuta:
 Abandoko Indalecio Prieto geltokia (Renfeko Aldirien solairua)
 Ansioko geltokia
 Areetako geltokiko kanpoaldea (Ibaigane, 17)
 Atxuriko geltokia
 Bilbobusen Bezeroen Arretarako Bulegoa (Poza Lizentziatua kalea, 6)
 Durangoko geltokia
 Leioako EHU Bizkaiko Unibertsitate Campusa (Gizarte Arloetako eraikina)
 Portugaleteko Herritarren Arretarako Bulegoa (San Roke plaza)
 San Mames geltokia (Luis Briñas sarbidea)
 Sodupeko Udal bulegoak (Gallarraga zeharkalea 20)
 Zazpikaleetako geltokia (San Nikolas sarbidea)

Bidaia-txartelak eta tarifak 
Ezarritako sistemaren arabera, bidaia-txartela bidaia hasterakoan besterik ez da balioztatu behar, autobusera igotzerakoan edo tranbia geralekuetan daude totemetan.

Autobus aldaketak doakoak dira 45 minuturen barruan burutzen badira.

Hona hemen txartelak eta prezioak 2019. urterako:

Bilbobusen besterik ez erabiltzekoak 
 Txartel arrunta: Paperezkoa. Bidaia bakarra egiteko. Gehienez 20€ko billeteaz ordaindu beharrekoa. Tarifa: 1,35€

 Bilbotrans: Txanpondegi-titulua da. Titulu hau Barik txartel batean kargatzen da. Pertsonal eta transferiezina. Bilbon erroldatutako eta Diru-sarrerak Bermatzeko Errenta jaso, denbora luzean langabe, ezindu edota erretiratuei zuzendutako titulu berezia da. Bilbobusen bezeroei arreta egiteko bulegoan eska daiteke. Tarifa (bidaia bakoitzeko): 0,32€

 Bideko txartela: Behar bezala balioztatu gabeko, edo bidaia-txartelik gabeko bidaiariei 50€ko tarifa ezarriko zaio.

 Gautxori: Gautxori zerbitzuetan Barik txartelarekin baino ezin da ordaindu. Tarifa: 0,66€

Bizkaiko Garraio Partzuergoak jaulkitakoak 

 Creditrans: Txanpondegi-titulua da. Titulu hau Barik txartel batean kargatzen da. Transferigarria da eta bidaia berean behin baino gehiagotan erabiltzekoa da, baldin eta Barik txartela anonimoa bada. Barik txartela pertsonalizatua bada, titulua pertsonal eta transferiezina da. Tarifa (bidaia bakoitzeko): 0,66€

 Gizatrans: Txanpondegi-titulua da. Titulu hau Barik txartel batean kargatzen da. Pertsonal eta transferiezina. 65 urte baino gehiagoko edota %65 edo gehiagoko minusbalio edo baliogabetasuna duten pertsonek erabil dezakete. Metro Bilbaoko bezeroei arreta egiteko bulegoetan eta Bizkaiko Garraio Partzuergoko bulegoan (San Mames geltokian) eska daiteke. Tarifa (bidaia bakoitzeko): 0,32€

 Hirukotrans: Txanpondegi-titulua da. Titulu hau Barik txartel batean kargatzen da. Pertsonal eta transferiezina. Familia Ugari Orokor (F20) eta Familia Ugari Berezietarako (F50). Metro Bilbaoko bezeroei arreta egiteko bulegoetan eskura daiteke. Tarifak: F20: 0,48€; F50: 0,32€

 Gazte Bio (GZBIO): Bizkaian erroldatutako 26 urte baino gutxiagoko gazteei zuzendutako hileko titulu multimodala da. 30 egunetan nahi beste bidaia egiteko balio du. Bilbobusen ez ezik Artxandako funikularrean ere erabil daiteke. Tarifak (hilabeteko): Orokorra: 30,00€; F20: 24,00€; F50: 15,00€

Ordutegia 
Autobusen ordutegiak linearen araberakoak dira. Lehenak goizeko 05:00ak eta 06:30ak bitartean hasten dira, eta azkenak 22:30ak eta 24:00ak bitarte. Ostiraletan eta larunbatetan gautxori zerbitzua dago, eta horregatik autobusak gauez eskaintzen dute zerbitzua. Ohiko autobusak 23:00etan bukatzen dira, eta gautxori zerbitzua 00:00etan hasten da. Ostiraletan 02:00ak arte, eta larunbatetan gau osoan ibiltzen dira.

Bidaiariak

Linearik erabilienak 2017an 
 77 Peñascal - Larreagaburu: 2.116.000 bidaiari
 56 Abusu - Jesusen Bihotza: 1.962.000 bidaiari
 30 Txurdinaga - Miribilla: 1.600.000 bidaiari
 13 San Ignazio - Txurdinaga: 1.435.000 bidaiari
 27 Arabella - Betolatza: 1.458.000 bidaiari
 03 Plaza Biribila - Otxarkoaga: 1.362.000 bidaiari
 72 Larraskitu -Gazteleku: 1.308.000 bidaiari
 38 Otxarkoaga - Basurtu/Termibus: 1.221.000 bidaiari
 18 San Ignazio: - Zorrotza: 1.218.000 bidaiari
 71 Miribilla - San Ignazio: 1.151.000 bidaiari

Geralekurik erabilienak 2017an 
 Plaza Biribila / Gran Vía: 739.871 bidaiari
 Abuztuaren Hamaseiko zeharkalea: 674.975 bidaiari
 Agirre Lehendakariaren etorbidea, 179: 610.175 bidaiari
 Areatzako zubia: 541.209 bidaiari
 Abusu / Ibaieder: 479.543 bidaiari
 Indalecio Prieto etorbidea (12): 427.871 bidaiari
 Hurtado Amezaga, 2 (Geltokia): 407.314 bidaiari
 Gernika, 23: 365.352 bidaiari
 Basurto / Aita Donostia: 361.300 bidaiari
 Gran Vía, 2: 342.799 bidaiari

Lineak

Egunekoak

01 Arangoiti - Plaza Biribila 

Linea honek Arangoiti auzoa Bilbo erdigunearekin lotzen du. Arangoiti, Deustu eta Abando auzoak zeharkatzen ditu. Hasieran 01 linea Moyua plazan amaitzen bazen ere, Arangoitiko bizilagunek eskatuta Plaza Biribileraino luzatu zen.

 Ordutegia: 6:15 - 22:30h
 Maiztasuna: 15 - 30 minutu
 Autobus mota: Arrunta eta txikia
 Bidaiariak: 745.000 (2016)

03 Plaza Biribila - Otxarkoaga 

Linea honek Otxarkoaga auzoa Bilbo erdigunearekin lotzen du. Otxarkoaga, Txurdinaga, Begoña, eta Abando auzoak zeharkatzen ditu. Bilbobusen sareko bost linearik erabilienen artean dago. 2017ko apirilean Bilboko metroaren 3. linea ireki ondoren balikete autobus linea honetan aldaketarik egitea.

 Ordutegia: 5:00 - 24:00h
 Maiztasuna: 10 - 12 - 15 - 20 - 30 - 40 minutu
 Autobus mota: Arrunta
 Bidaiariak: 1.590.000 (2016)

10 Elorrieta - Plaza Biribila 

Linea honek Elorrieta auzoa Bilbo erdigunearekin lotzen du. San Ignazio, Ibarrekolanda, Deustuko San Pedro eta Abando auzoak zeharkatzen ditu. Ibilbidearen amaiera Arriaga antzokiaren atzealdean zegoen lehen, baina gune hori oinezkoentzako bihurtu zenean Plaza Biribilera aldatu zen amaierako geltokia.

 Ordutegia: 6:20 - 22:45h
 Maiztasuna: 15 - 30 minutu
 Autobus mota: Arrunta
 Bidaiariak: 818.000 (2016)

11 Deustu - Bilbo Zaharra 

Linea honek Deustuko San Pedro eta Bilbo Zaharra auzoak lotzen ditu. Jatorrizko lineak Zorrotzaurre eta Atxuri lotzen zituen, eta 2002an aldatu zen, Zorrotzaurreko garraio beharrizanetarako A4 mikrobus linea martxan jarri ondoren. 2005ean linea Deustuko San Pedroko Basabe auzuneraino luzatu zen.

 Ordutegia: 5:30 - 22:45h
 Maiztasuna: 30 - 60 minutu
 Autobus mota: Txikia
 Bidaiariak: 225.000 (2016)

13 San Ignazio - Txurdinaga 

Linea honek San Ignazio eta Txurdinaga auzoak lotzen ditu. Deustuko San Pedro auzoa zeharkatu ondoren Bilbo erdiguneko Moyua plazara heltzen da. Ondoren Errekalde zumarkaletik abiatu eta Salbeko zubia igaro ostean Uribarri eta Santutxu auzoak zeharkatzen ditu, ibilbidea Txurdinagako Julian Gaiarre etorbidean amaituz. Bilbobusen sareko bost linearik erabilienen artean dago. 2017ko apirilean Bilboko metroaren 3. linea ireki ondoren balikete autobus linea honetan aldaketarik egitea.

 Ordutegia: 6:45 - 22:50h
 Maiztasuna: 15 - 20 - 40 minutu
 Autobus mota: Arrunta
 Bidaiariak: 1.528.000 (2016)

18 San Ignazio - Zorrotza 

Linea honek San Ignazio eta Zorrotza auzoak lotzen ditu. San Ignazio, Ibarrekolanda, Deustuko San Pedro, Abando eta Zorrotza auzoak zeharkatzen ditu. 2005ean autobusaren ibilbidea Zazpilandara luzatu zen, Zorrotzako auzoaren goialdean.

 Ordutegia: 6:40 - 23:00h
 Maiztasuna: 20 - 30 minutu
 Autobus mota: Arrunta
 Bidaiariak: 1.191.000 (2016)

22 Sarrikue - Atxuri 

Linea honek Sarrikue auzunea eta Atxuri auzoa lotzen ditu. Atxuri, Campo Volantin, Uribarri eta Zurbaran auzoak zeharkatu ostean, Sarrikueraino igotzen da.

 Ordutegia: 6:45 - 22:50h
 Maiztasuna: 12 - 15 - 20 - 30 minutu
 Autobus mota: Txikia
 Bidaiariak: 546.000 (2016)

27 Arabella - Betolatza 

Linea honek Arabella eta Begoña Errekalderekin lotzen ditu. Bilboko erdigunea zeharkatzen du Begoñatik, eta handik Errekaldera doa, Uretamendi eta Betolatza auzoetan amaituz.

 Ordutegia: 6:30 - 22:45h
 Maiztasuna: 15 - 30 minutu
 Autobus Mota: Arrunta
 Bidaiariak: 1.507.000 (2016)

28 Uribarri - Altamira 

Linea honek Altamira auzoa, Basurtuko Ospitalea eta Termibus, Uribarri auzoarekin lotzen ditu. Tartean On Diego Lopez Haroko Kale Nagusia, Nafarroa, Tiboli, Rikardo Arregi eta Trauko kaleak zeharkatzen ditu.

 Ordutegia: 7:00 - 23:00h
 Maiztasuna: 20 - 30 minutu
 Autobus Mota: Txikia
 Bidaiariak: 662.000 (2016)

30 Txurdinaga - Miribilla 

Linea honek Txurdinaga eta Miribilla auzoak lotzen ditu. Txurdinaga, Begoña, Zumalakarregi etorbidea, Areatza, eta Abando auzoak zeharkatzen ditu. Ondoren Zabala auzotik Miribillaraino ailegatzen da. 2004an autobusaren ibilbidea Zabalburutik Miribillara luzatu zen, Miribillan etxebizitza berriak eraiki ostean. Bilbobusen sareko bost linearik erabilienen artean dago.

 Ordutegia: 5:15 - 23:40h
 Maiztasuna: 15 - 20 - 30 - 40 minutu
 Autobus mota: Arrunta
 Bidaiariak: 1.623.000 (2016)

34 Otxarkoaga - Santutxu 

Linea honek Otxarkoaga eta Santutxu auzoak lotzen ditu. Julian Gaiarre etorbidean zehar ibiltzen da, eta Otxarkoagako bizilagunak Santutxuko metro geltokiarekin lotzeko erabili ohi izan da. 2017ko apirilean Otxarkoagako geltokia ireki ondoren balikete autobus linea honetan aldaketarik egitea.

 Ordutegia: 7:00 - 22:45h
 Maiztasuna: 30 minutu
 Autobus mota: Arrunta
 Bidaiariak: 312.000 (2016)

38 Otxarkoaga - Intermodala 

Linea honek Otxarkoaga eta Basurtu auzoak lotzen ditu. Txomin Garat etorbidean zehar ibiltzen da, ondoren Zumalakarregi etorbidea, Errekalde zumarkalea, On Diego Lopez Haroko Kale Nagusia, Gregorio de la Revilla zumarkalea eta Autonomia kalea zeharkatzen ditu. Otxarkoagako bizilagunak Basurtuko Ospitalearekin eta Termibus autobus geltokiarekin lotzen ditu.

 Ordutegia: 5:15 - 23:20h
 Maiztasuna: 15 - 20 minutu
 Autobus mota: Arrunta
 Bidaiariak: 1.341.000 (2016)

40 Abusu - Plaza Biribila 

Linea honek Abusu auzoa eta Abandoko Plaza Biribila elkartzen ditu, bidean Begoña, Santutxu eta Bolueta auzoak zeharkatuz. Ibaialde kalean hasita, autobusek Pontonbidea, Pintor Losada, Antonio Egiluz, Santutxu, Atxuri, Erribera, eta Nafarroa kaleak zeharkatzen dituzte. 1997an Santutxuko metro geltokia zabaldu aurretik bidaiari gehien zituen lineetako bat zen.

 Ordutegia: 5:22 - 23:20h
 Maiztasuna: 20 - 30 - 40 minutu
 Autobus mota: Arrunta
 Bidaiariak: 450.000 (2016)

43 Garaizar - Santutxu 

Linea honek Garaizar eta Santutxu auzoak elkartzen ditu. Garaizar etxegunean hasita, autobusek Jesus Galindez eta Julian Gaiarre etorbideak, eta Circo Amateur kalea zeharkatzen dituzte, Enrique Ibarreta kalean amaituz.

 Ordutegia: 6:45 - 23:00h
 Maiztasuna: 30 minutu
 Autobus mota: Txikia
 Bidaiariak: 296.000 (2016)

48 Santutxu - Lezeaga 

Linea honek Santutxu auzoa Basurtuko Ospitalea eta Lezeagarekin elkartzen ditu. Autobusek Santa Klara kalea, Zumalakarregi etorbidea, Maurice Ravel etorbidea, Errekalde zumarkalea, On Diego Lopez Haroko Kale Nagusia, Gregorio de la Revilla eta Autonomia kaleak zeharkatzen dituzte.

 Ordutegia: 6:20 - 22:45h
 Maiztasuna: 20 - 25 - 30 minutu
 Autobus mota: Arrunta
 Bidaiariak: 1.050.000 (2016)

50 Buia - Abusu 

Linea honek Buia eta Abusu auzoak elkartzen ditu. Autobusek Buia eta Ollargan auzoak eta Zamakola kalea zeharkatzen dituzte. Bilbo udalerritik kanpo geltokia duen linea bakarrenetariko bat da, Ollargan geltokia Arrigorriaga udalerrian baitago. Era berean, Bilbobusen sareko erabilpen txikiena duen linea orokorra da.

 Ordutegia: 6:30 - 22:20h
 Maiztasuna: 30 minutu
 Autobus mota: Txikia
 Bidaiariak: 64.000 (2016)

55 Miribilla - Larreagaburu 

2023ko otsailan martxan jarritako linea honek Miribilla auzoa eta Larregaburu auzoa lotzen ditu. Linea Miribilla parkean hasten da, auzoko anbulategitik pasatzen da gero, Bilbo Zahar auzoa eta San Anton zubia gurutzatzen ditu Atxuri kaletik igotzeko Larregabururaino. Itzulera antzekoa da zeharkatzen San Frantziko auzoa eta Zabalburu plaza
 Ordutegia: 7:30 - 21:30h
 Maiztasuna: 60 minutu
 Autobus mota: Txikia
 Bidaiariak:

56 Abusu - Jesusen Bihotza 

Linea honek Abusu auzoa Bilboko Jesusen Bihotza plazarekin elkartzen ditu. Autobusek Ibaieder parkea, Zamakola, Erribera eta Nafarroa kaleak eta On Diego Lopez Haroko Kale Nagusia zeharkatzen ditu. Urtetan Bilbobusen sareko linearik erabiliena izan da, urtero bi milioi inguru bidaiari eskuratuz. Eskari altua dela eta, bi solairuko autobusak erabiltzen dira linea honetan.

 Ordutegia: 5:40 - 23:00h
 Maiztasuna: 8 - 10 - 15 - 20 - 30 minutu
 Autobus mota: Arrunta eta bi solairukoa
 Bidaiariak: 1.933.000 (2016)

57 Miribilla - Ospitalea 

2006ko urrian martxan jarritako linea honek Miribilla auzoa eta Basurtuko Ospitalea lotzen ditu. Linea hasi zenean, autobusa goizeko 7:00etatik eguerdiko 15:00ak arte baino ez zen ibiltzen, baina ondorengo hilabeteetan arratsaldera ere luzatu zen zerbitzua. 2014tik asteburuetan ere lineak honen zerbitzua eskaintzen da.
 Ordutegia: 7:30 - 22:15h
 Maiztasuna: 60 minutu
 Autobus mota: Txikia
 Bidaiariak: 147.000 (2016)

58 Mintegitxueta - Bilbo Zaharra 

Linea honek Atxuri eta Mintegitxueta auzoak elkartzen ditu. Autobusek Erribera, Nafarroa kalea, Plaza Biribila, Hurtado Amezaga eta Autonomia kaleak, Montevideo etorbidea, Auntzetxeta, Kobetabidea, Altamira auzoa eta Masustegi estrata zeharkatzen dituzte.

 Ordutegia: 6:15 - 22:40h
 Maiztasuna: 20 - 30 minutu
 Autobus mota: Arrunta
 Bidaiariak: 843.000 (2016)

62 Jesusen Bihotza - Arabella 

Linea honek Arabella eta Jesusen bihotza elkartzen ditu. Autobusek Zabalbide kalea, Zumalakarregi etorbidea, Ernesto Erkoreka plaza, Ibañez de Bilbao kalea, eta Urkixo zumarkalea zeharkatzen dituzte. 2017ko apirilean Zurbaranbarriko geltokia ireki ondoren balikete autobus linea honetan aldaketarik egitea.

 Ordutegia: 6:40 - 23:00h
 Maiztasuna: 20 - 30 minutu
 Autobus mota: Arrunta
 Bidaiariak: 505.000 (2016)

71 Miribilla - San Ignazio 

Linea honek Miribilla eta San Ignazio auzoak lotzen ditu. Autobusek Agirre Lehendakariaren eta Unibertsitateen etorbideak, Campo Volantin pasealekua, Areatza, Nafarroa kalea, Plaza Biribila, Hurtado Amezaga kalea, Zabalburu plaza, Juan de Garai eta San Adrian etorbideak eta Gernika lorategiak zeharkatzen dituzte.

 Ordutegia: 6:50 - 23:00h
 Maiztasuna: 20 - 30 minutu
 Autobus mota: Arrunta
 Bidaiariak: 1.140.000 (2016)

72 Larraskitu - Gazteleku 

Linea honek Larraskitu eta Gazteleku auzoak lotzen ditu. Autobusek Errekalde-Larraskitu errepidea, Gordoniz kalea, On Diego Lopez Haroko Kale Nagusia, Areatza eta Tiboli kalea zeharkatzen dituzte.

 Ordutegia: 4:40 - 22:45h
 Maiztasuna: 15 - 20 - 30 minutu
 Autobus mota: Arrunta
 Bidaiariak: 1.299.000 (2016)

75 San Adrian - Atxuri 

Linea honek San Adrian eta Atxuri auzoak lotzen ditu. Autobusek San Adrian gurutzatu ondoren Iralabarri auzoan zehar ibiltzen dira, ondoren Hurtado Amezaga eta Nafarroa kaleak eta Erribera zeharkatzen dute eta San Frantziskora doaz, Atxurin ibilbidea amaitzeko.

 Ordutegia: 6:30 - 23:00h
 Maiztasuna: 15 - 20 - 30 minutu
 Autobus mota: Arrunta
 Bidaiariak: 718.000 (2016)

76 Artatzu / Xalbador - Moyua 

Linea honek Moyua plaza eta Artatzu Goikoa auzoa elkartzen ditu. Autobusek Gordoniz kalea, Errekalde-Larraskitu errepidea, San Adrian etorbidea, Juan de Garai etorbidea, Zabalburu plaza eta Indautxu auzoa zeharkatzen dituzte.

 Ordutegia: 7:00 - 23:00h
 Maiztasuna: 30 - 40 - 45 minutu
 Autobus mota: Arrunta
 Bidaiariak: 693.000 (2016)

77 Peñascal - Larreagaburu 

Linea honek Errekaldeko Peñascal eta Santutxuko Larreagaburu auzoak lotzen ditu. Autobusek Peñascal bidea, Gordoniz eta Gregorio de la Revilla kaleak, On Diego Lopez Haroko Kale Nagusia, Nafarroa kalea, Erribera, Atxuri eta Larreagaburuko parkea zeharkatzen dituzte. 2014tik Bilbobusen sareko linearekin erabiliena da, bi milioi bidaiari baino gehiago garraiatzen dituen linea bakarra izanik.

 Ordutegia: 6:00 - 23:00h
 Maiztasuna: 12 - 15 - 20 - 25 minutu
 Autobus mota: Arrunta
 Bidaiariak: 2.068.000 (2016)

85 Zazpilanda - Atxuri 

Linea honek Atxuri eta Zorrotzako Zazpilanda etxaldea elkartzen ditu. Autobusek Erribera, Nafarroa kalea, Plaza Biribila, Hurtado Amezaga eta Autonomia kaleak, Montevideo eta Fray Juan etorbideak eta Bidegain zeharkatzen dituzte.

 Ordutegia: 6:20 - 23:00h
 Maiztasuna: 20 - 30 - 40 minutu
 Autobus mota: Arrunta
 Bidaiariak: 922.000 (2016)

88 Kastrexana - Indautxu 

Linea honek Kastrexana auzoa eta Indautxu plaza elkartzen ditu. Lineak Zorrotza-Kastrexana errepidea, Zazpilanda etxaldea, Montevideo etorbidea eta Autonomia kaleak zeharkatzen ditu. Bilbo udalerritik kanpo geltokia duen linea bakarrenetariko bat da, Zubileta geltokia Barakaldo udalerrian baitago.

 Ordutegia: 6:30 - 22:00h
 Maiztasuna: 60 minutu
 Autobus mota: Txikia
 Bidaiariak: 147.000 (2016)

Auzolineak

A1 Jasokunde - Plaza Biribila 
Linea honek Jasokunde auzoa eta Plaza Biribilaren ingurua lotzen ditu. Lezamako Trenbide Zaharreko bidea gurutzatu ondoren Zumalakarregi etorbidea eta Areatza zeharkatu eta Plaza Biribilera heltzen da, ibilbidearen amaiera Aiala Kantzilerarren kalean dagoela.
 Ordutegia: 6:35 - 22:05h
 Maiztasuna: 60 minutu
 Autobus mota: Arrunta
 Bidaiariak: 80.000 (2016)

A2 Solokoetxe - Plaza Biribila 
Linea biribil honek Solokoetxe eta Plaza Biribila lotzen ditu. Plaza Biribiletik Areatzako zubia gurutzatu eta Zazpikaleak inguratzen ditu, Prim eta Fika kaleak zeharkatuta. Ondoren Zabalbide kaletik jaitsi eta Erriberan zehar ibiltzen da, Areatzako zubia berriro gurutzatuz eta Plaza Biribilera bueltatuz.
 Ordutegia: 7:20 - 22:00h
 Maiztasuna: 30 minutu
 Autobus mota: Mikrobusa
 Bidaiariak: 107.000 (2016)

A3 Olabeaga - Moyua 
Linea honek Olabeaga eta Moyua plaza lotzen ditu, tartean Olabeaga, Jesusen Bihotza plaza eta On Diego Lopez Haroko kale nagusia zeharkatuz.
 Ordutegia: 6:30 - 22:45h
 Maiztasuna: 20-30 minutu
 Autobus mota: Arrunta
 Bidaiariak: 133.000 (2016)

A4 Zorrotzaurre - Deustu 
Linea honek Zorrotzaurre eta Deustu zuzenean lotzen ditu, Zorrotzaurrera heltzen den garraio publiko bakarra izanik. Deustun hasita, Deustuibarra eta Zorrotzaurreko erriberan zehar ibiltzen da, Zorrotzaurreko iparraldeko puntan buelta emanez.
 Ordutegia: 5:55 - 22:55h
 Maiztasuna: 30 minutu
 Autobus mota: Arrunta
 Bidaiariak: 95.000 (2016)

A5 Prim - Plaza Biribila 
Linea biribil honek Iturralde eta Begoña auzoak eta Plaza Biribilaren ingurua lotzen ditu. Mazarredo zumarkalean hasita eta On Diego Lopez Haroko kale nagusian gelditu ondoren Areatzako zubia gurutzatu eta Zazpikaleak iparraldetik inguratzen ditu, Prim kalea zeharkatu eta Begoña auzoan sartzeko. Handik Zumalakarregi etorbidea hartu eta Udaletxearen atzetik jaisten da, Udaletxeko zubia gurutzatu eta linearen hasierara bueltatzeko.
 Ordutegia: 6:45 - 22:15h
 Maiztasuna: 30 minutu
 Autobus mota: Mikrobusa
 Bidaiariak: 95.000 (2016)

A6 Arangoiti - Deustu 
Linea honek Arangoiti eta Deustu auzoak zuzenean lotzen ditu, Arangoitira heltzen den garraio publiko bakarra izanik. Deustun hasita, Ibarrekolandan geldialdia egin eta Arangoitira igotzen da, auzoa zeharkatu ondoren berriro Deustura jaisteko. Auzolineen artean erabiliena da.
 Ordutegia: 7:10 - 23:00h
 Maiztasuna: 15 - 30 minutu
 Autobus mota: Arrunta
 Bidaiariak: 453.000 (2016)

A7 Artxanda - Areatza 
Linea biribil honek hiria eta Artxanda mendia lotzen ditu. Areatzan hasita On Diego Lopez Haroko kale nagusia zeharkatu eta Moyua plazan Deustuko zubirako bidea hartzen du. Ondoren, Deustu eta Ibarrekolandagurutzatu eta Enekurin sartzen da, Ganguren mendilerroan zehar ibiltzeko. Hirira bueltan, Sarrikue eta Arabellan geldialdia egin, Zumalakarregi etorbidea hartu eta Udaletxearen atzetik jaisten da, Areatzan linearen hasierara bueltatzeko. Bilbo udalerritik kanpo geltokia duen linea bakarrenetariko bat da, Enekuriko hiru geldialdiak Erandio udalerrian baitaude.
 Ordutegia: 7:15 - 23:00h
 Maiztasuna: 60 minutu
 Autobus mota: Arrunta
 Bidaiariak: 104.000 (2016)

A8 San Justo - Ametzola 
Linea honek Errekalde,Larraskitu eta Ametzola auzoak lotzen ditu. San Justo landan hasita, Larraskitubidea eta Errekalde-Larraskitu errepidea zeharkatzen ditu, Ametzolara heltzeko. Auzolineen eta eguneko linea guztien artean bidaiari gutxien duena da.
 Ordutegia: 8:00 - 21:30h
 Maiztasuna: 60 minutu
 Autobus mota: Mikrobusa
 Bidaiariak: 33.000 (2016)

A9 Abando - Santa Marina Ospitalea 

Linea honek Plaza Biribila eta Santa Marina Ospitalea lotzen ditu. Plaza Biribilan hasita Zumalakarregi etorbidea zeharkatzen du, Begoñako basilikatik pasatzen da eta Txurdinagako anbulategira heltzen da. Handik Zabalbide kaletik igotzen du Arabellan geldialdi bat egiten eta Santa Marina Ospitaleraino heltzen da. Itzulera ibilbide berdina egiten du Plaza Biribilaraino.
 Ordutegia: 6:30 - 21:30h
 Maiztasuna: 60 minutu
 Autobus mota: Arrunta

Linea bereziak

E7 Abando - Bilbao Arena 
Linea berezi hau Plaza Biribila eta Bilbao Arena lotzen dituen ibilbide zirkularreko linea da. Abandotik Bilbao Arenara bidean, tartean Hurtado Amezaga kalean gelditzen da. Bilbao Arenatik Abandora bidean, aldiz, Erriberako merkatuan eta Areatzako zubian ditu geldialdiak, plaza Biribilera heldu aurretik. Autobusak ekitaldia hasi baino ordubete lehenago hasten dira, eta amaitu orduko bueltatzen dira.
 Maiztasuna: 10 minutu
 Autobus mota: Arrunta

Gautxoriak 
Ostiral eta larunbat gauetan eskaintzen den gaueko autobus zerbitzua da. Zortzi lineaz osatzen da, G letraz identifikatuta, orokorrean eguneko lineak egiten dituzten ibilbide antzekoak egiten dituztenak. Linea hauetan ez da onartzen paperezko bidaia-txartelik, eta nahitaezkoa da Barik txartel batean kargatutako tituluren batekin ordaintzea.

G1 Arabella - Plaza Biribila 

 Ordutegiak: Ostiraletan 23:00 - 02:00h; Larunbatetan 23:00 - 07:00h
 Maiztasuna: 30 minutu
 Bidaiariak: 27.000 (2016)

G2 Otxarkoaga - Plaza Biribila 

 Ordutegiak: Ostiraletan 23:55 - 02:00h; Larunbatetan 23:55 - 07:00h
 Maiztasuna: 30 minutu
 Bidaiariak: 29.000 (2016)

G3 Larraskitu - Plaza Biribila 

 Ordutegiak: Ostiraletan 23:10 - 02:00h; Larunbatetan 23:10 - 07:40h
 Maiztasuna: 30 minutu
 Bidaiariak: 28.000 (2016)

G4 La Peña - Plaza Biribila 

 Ordutegiak: Ostiraletan 23:00 - 02:00h; Larunbatetan 23:00 - 07:00h
 Maiztasuna: 30 minutu
 Bidaiariak: 26.000 (2016)

G5 San Adrian / Miribilla - Plaza Biribila 

 Ordutegiak: Ostiraletan 23:00 - 02:00h; Larunbatetan 23:00 - 07:00h
 Maiztasuna: 30 minutu
 Bidaiariak: 29.000 (2016)

G6 Zorrotza - Plaza Biribila 

 Ordutegiak: Ostiraletan 23:00 - 02:00h; Larunbatetan 23:00 - 07:00h
 Maiztasuna: 30 minutu
 Bidaiariak: 28.000 (2016)

G7 Mina del Morro - Plaza Biribila 

 Ordutegiak: Ostiraletan 23:00 - 02:00h; Larunbatetan 23:00 - 07:30h
 Maiztasuna: 30 minutu
 Bidaiariak: 8.000 (2016)

G8 Arangoiti - Plaza Biribila 

 Ordutegiak: Ostiraletan 23:00 - 02:00h; Larunbatetan 23:00 - 07:30h
 Maiztasuna: 30 minutu
 Bidaiariak: 20.000 (2016)

Desagertutako lineak

Jakingarriak 

 Autobus guztiek mugikortasun urriko pertsonei zuzendutako neurriak ezarrita dauzkate, hala nola zoru baxuak eta arrapalak.
 Autobusen % 81,5ek biodiesel erregaieko motorrak erabiltzen dituzte, 2015eko zerbitzuen gutunaren arabera.
 Zerbitzuak 517 geraleku eta 228 markesina ditu.
 Flota 153 autobusez osatzen da, 2017. urte amaieran.
 Flota osoko 4 autobus % 100 elektrikoak dira, 2017. urte amaieran.
 Zerbitzuak 227 euskarri informatibo dauzka.
 Autobus ezberdinak etortzeko zenbat denbora falta den adierazten duten 79 TIP aparatu daude, GPS sistemaz baliatzen direnak.

Erabilitako autobusak 

2019an flota 155 autobusez osatuta dago, 2017an 6.443.564 kilometro ibili zirenak. Autobus guztiek mugikortasun urriko pertsonentzako neurriak dituzte (zoru baxua eta arrapalak) eta barrualdean hurrengo geralekua, tenperatura, data eta ordua azaltzen duten pantailaz hornituta daude. 128 geralekurik erabilienetan informazio-pantailak daude, hurrengo autobusa heltzeko itxaron-denbora azaltzeko. Informazioa jasotzeko ibilgailuetan GPS gailu bat dago ezarrita. Gainera, autobusak hurrengo geldialdiak iragartzeko bozgorailuz hornituta daude, pertsona itsuen informaziorako. 2016an bi autobus % 100 elektriko ezarri ziren, 2017an beste bi gaineratu zitzaizkion flotari eta 2019an bi gehiago. Autobusen batezbesteko adina 7 urtekoa da.

Erabilitako autobus modeloak honakoak dira:

Sariak 
 AENOR enpresaren ISO 9001 Ziurtagiria
 AENOR enpresaren ISO 14001 Ziurtagiria

Erreferentziak

Ikus, gainera 
 Bilboko Udala
 Bizkaiko Garraio Partzuergoa

Kanpo estekak 

 Bilbobus
 BioBide, Bilbobus zerbitzuaren enpresa kontzesionarioa
 Bilbobusen ibilbideak denbora errealean sakeleko telefonoaren bitartez

Bilbobus
Euskal Herriko garraio enpresak